Na osnovu člana 14, a u vezi člana 28 Zakona o procjeni uticaja na životnu sredinu („Sl. list CG“, br. 75/18), Sekretarijat za planiranje prostora i održivi razvoj Glavnog grada Podgorica

OBAVJEŠTAVA

zainteresovanu javnost

da je nosiocu projekta, i-Wine d.o.o., iz Podgorice, donijeto Rješenje broj: UPI 08-331/22-355 od 26.05.2022. godine, kojim je odlučeno da za izgradnju/dogradnju dvije tehničke prostorije i toaleta uz objekat za preradu grožđa i pejzažno uređenje, kao i nabavku i ugradnju opreme za preradu grožđa, te postavljanje fotonaponskih panela na krovnoj ravni postojećeg objekta za preradu grožđa, na životnu sredinu, koji je lociran na djelovima katastarskih parcela broj 1267/1, 1267/6, 1284/1 i 1283 KO Doljani u okviru važeće urbanističke zone S 23, zona „B“ u zahvatu LSL „Doljani“, u Podgorici, nije potrebna izrada elaborata o procjeni uticaja na životnu sredinu.

Uvid u navedenu odluku može se izvršiti u prostorijama Sekretarijata, ulica Vuka Karadžića broj 41, kancelarija broj 17, svakog radnog dana, u vremenu od 12h-15h, od dana objavljivanja ovog obavještenja.